Το Γενικό Λύκειο Πολιχνίτου στα πλαίσια Πολιτιστικού προγράμματος προγραμματίζει εκπαιδευτική εκδρομή με τα παρακάτω στοιχεία:

**Προορισμός**: Αθήνα

**Ημερομηνία**: 4 Απριλίου 2019 - 7 Απριλίου 2019

**Πέμπτη 4 Απριλίου 2019:** Αναχώρηση το πρωί με λεωφορείο από τον Πολιχνίτο για το αεροδρόμιο της Μυτιλήνης και αεροπορικώς με την πρώτη πρωινή πτήση για την Αθήνα. Αναχώρηση από το αεροδρόμιο της Αθήνας με λεωφορείο και μετάβαση στους χώρους ψυχαγωγίας του Alou fan park. Το απόγευμα επίσκεψη στο Μουσείο Ψευδαισθήσεων. Ομαδική βραδινή έξοδος. Διανυκτέρευση στην Αθήνα.

**Παρασκευή 5 Απριλίου 2019:** Αναχώρηση από το ξενοδοχείο με λεωφορείο και μετάβαση στο Μουσείο Αυτοκινήτου. Μετάβαση στο κέντρο της Αθήνας, περιήγηση και επίσκεψη στους χώρους ψυχαγωγίας των Great escape rooms. Βραδινή ομαδική έξοδος. Διανυκτέρευση στην Αθήνα.

**Σάββατο 6 Απριλίου 2019:** Αναχώρηση από το ξενοδοχείο με λεωφορείο για το σπήλαιο της Παιανίας – ξενάγηση. Περιήγηση στον αρχαιολογικό χώρο της Αρτέμιδας στη Βαυρώνα και στο Σούνιο. Επιστροφή στο ξενοδοχείο. Παρακολούθηση θεατρικής παράστασης.

**Κυριακή 7 Απριλίου 2019:** Μετάβαση με το λεωφορείο στο ιστορικό κέντρο της Αθήνας για περιήγηση. Μετάβαση στους χώρους ψυχαγωγίας Paintball. Επιστροφή στο ξενοδοχείο και αναχώρηση για το αεροδρόμιο, με απογευματινή πτήση, και από κει για Μυτιλήνη. Επιστροφή στον Πολιχνίτο με λεωφορείο.

Θα επιθυμούσαμε το ξενοδοχείο να βρίσκεται ή στα βόρεια προάστια ή στις περιοχές Βούλα, Βάρκιζα, Βουλιαγμένη.

**Αριθμός μαθητών :19 Συνοδοί καθηγητές: 2**

**Η προσφορά πρέπει να περιέχει και να εξασφαλίζει τα παρακάτω:**

α. Υποχρεωτική ασφάλιση ευθύνης διοργανωτή, όπως ορίζει η κείμενη νομοθεσία για την τέλεση σχολικών εκδρομών.

β. Για τις παραπάνω υπηρεσίες ζητείται η τελική συνολική τιμή της εκδρομής (με ΦΠΑ) αλλά και η επιβάρυνση ανά μαθητή.

γ. Με την προσφορά θα κατατεθεί από το ταξιδιωτικό γραφείο απαραιτήτως και η σχετική υπεύθυνη δήλωση ότι διαθέτει το ειδικό σήμα λειτουργίας, που πρέπει να βρίσκεται σε ισχύ.

δ. Αν η προσφορά σας επιλεγεί, θα πρέπει να την αποστείλετε και σε ηλεκτρονική μορφή (doc ή pdf) για να είναι εύκολη η ανάρτησή της στο διαδίκτυο. Θα ακολουθήσει η υπογραφή της σύμβασης. **Οι προσφορές θα πρέπει να κατατεθούν στο γραφείο της διευθύντριας του ΓΕΛ Πολιχνίτου μέχρι 28 Φεβρουαρίου 2019**

 Πληροφορίες/Επικοινωνία: κ. Βασιλεία Σαλταμάρα 22520/41080